Poznámky k účtovnej závierke k 30. 06. 2024

A.   Informácie o úČtovnej jednotke 

1.	Obchodné meno a sídlo účtovnej jednotky
Wittee, a. s. 
     Na Hrebienku 12, 811 02 Bratislava

Spoločnosť Wittee, a. s.   (ďalej len Spoločnosť) bola založená 19. 4. 2006  a do obchodného registra bola zapísaná 10. 8. 2006  (Obchodný register Okresného súdu v Bratislave, oddiel Sa, vložka 5612/B). 

2.	Hlavné činnosti Spoločnosti
Za hospodársky rok 1.7.2023 – 30. 6. 2024 hlavnú činnosť Spoločnosti tvoria služby týkajúce sa informačných technológií a počítačov.

3.	Priemerný počet zamestnancov Spoločnosti
    Priemerný evidenčný počet zamestnancov prepočítaný za hospodársky rok 1.7.2023
     – 30. 6. 2024:  6 z toho počet vedúcich  zamestnancov: 1 (v roku 2023/2023 6;  z toho 
      počet vedúcich zamestnancov: 1) ).

 Priemerný evidenčný počet zamestnancov vo fyzických osobách  za hospodársky rok 1.7.2023 – 30. 6. 2024: 6; z toho    vedúci zamestnanci: 1(v roku 2022/2023: 6; z toho vedúci zamestnanci: 1 ) 

4.	Stav zamestnancov  Spoločnosti ku dňu, ku ktorému sa zostavuje účtovná závierka 
Spoločnosť k 30. 6. 2024 vykazuje zamestnancov v počte 6 osôb; z toho vedúci zamestnanci: 1.  (k 30. 6. 2023: v počte 6 osôb; z toho vedúci zamestnanci: 1 )

5.	Údaje o neobmedzenom ručení 
Spoločnosť nie je neobmedzene ručiacim spoločníkom v iných spoločnostiach podľa § 56 odst. 5 Obchodného zákonníka. 

6.	Právny dôvod na zostavenie účtovnej závierky
	Účtovná závierka Spoločnosti k 30. júnu  2024 je zostavená ako riadna účtovná závierka podľa § 17 ods. 6 zákona NR SR č. 431/2002 Z. z. o účtovníctve, za účtovné obdobie od 1. júla  2023 do 30. júna 2024.

7.	Schválenie  audítora

Riadne valné zhromaždenie Spoločnosti schválilo spoločnosť ADT CONSULTING s. r. o. Trenčín  za audítora individuálnej účtovnej závierky Spoločnosti.  

B. Informácie o orgánoch účtovnej jednotky

Zloženie štatutárneho orgánu – predstavenstva

Dip. MgMt  Martin Pišný  - predseda predstavenstva – vznik funkcie 5. 6. 2019 
Ing. Róbert Kataník – člen -  vznik funkcie 25. 9. 2012

Spoločnosť neevidovala k 1. 7.  2023 a ani neeviduje k 30. 6.2024 žiadnu záruku  alebo iné zabezpečenie ani pôžičku pre členov štatutárneho orgánu ani iného orgánu účtovnej jednotky.

Spoločnosť v účtovnom období júl 2023 – jún 2024 nepoužila finančné prostriedky ani iné plnenie na súkromné účely  členov  štatutárneho orgánu, dozornej rady ani iného orgánu účtovnej jednotky. 

C. informácie o akcionároch  účtovnej jednotky     

   Akcie   Počet: 25
               Druh: kmeňové 
               Podoba: listinná 
               Forma: akcie na meno 
               Menovitá hodnota: 1000 EUR  

      
D. Informácie o SKUPINE

Spoločnosť nie je povinná k 30. 6. 2024 zostavovať konsolidovanú účtovnú závierku a konsolidovanú výročnú správu a nie je zahrňovaná do žiadnej skupiny účtovných jednotiek. 

E. Informácie o prijatých postupoch, ÚČtovných zásadách a účtovných metódach 
     
1.	Východiská pre zostavenie účtovnej závierky
Účtovná závierka bola zostavená za predpokladu nepretržitého trvania Spoločnosti.  

Účtovné metódy a všeobecné účtovné zásady boli účtovnou jednotkou konzistentne aplikované. Počas roka účtovná jednotka zmenila zdaňovanie na hospodársky rok 1. júla do 30. júna nasledujúceho roku.  V účtovnom období 2023/2024 Spoločnosť nevykonala žiadne opravy významných chýb minulých účtovných období. 

2.	Dlhodobý nehmotný a dlhodobý hmotný majetok

Oceňovanie:
Dlhodobý majetok nakupovaný Spoločnosť  oceňuje obstarávacou cenou, ktorá zahŕňa cenu obstarania a náklady súvisiace s obstaraním (clo, prepravu, montáž, poistné a  pod.). Súčasťou  obstarávacej ceny  nie sú realizované kurzové rozdiely, úroky z úverov, nakoľko Spoločnosť nečerpá úvery a v účtovnej jednotke nebolo do času uvedenia tohto majetku do používania rozhodnuté, že budú tvoriť súčasť obstarávacej ceny, ktoré vznikli do momentu uvedenia dlhodobého majetku do používania.

V priebehu účtovného obdobia Spoločnosť nevytvorila žiadny dlhodobý majetok vlastnou činnosťou. 

V priebehu účtovného obdobia neboli v Spoločnosti účtované žiadne náklady na výskum a vývoj. 

Odpisovanie:

Odpisovanie majetku  je v Spoločnosti riadené postupom podrobne popísanom v Smernici pre vedenie účtovníctva. 

Nehmotný majetok, ktorého obstarávacia  cena  je  rovná  sume  2 400 EUR alebo  je  nižšia  a  ktorý   účtovná jednotka rozhodne  evidovať  zúčtuje  pri obstaraní   priamo do nákladov na príslušný analytický účet 518****  a  v  podsúvahovej evidencii na príslušný analytický účet 780****, kde ho eviduje až do skončenia jeho používania.  
Nehmotný majetok, ktorého obstarávacia cena je rovná sume 2 400 EUR alebo je nižšia a  ktorý účtovná jednotka rozhodne  neevidovať  zúčtuje  priamo do  nákladov na príslušný analytický účet 518**** bez ďalšej evidencie.  

Účtovná jednotka, ak nie je uvedené inak účtovne odpisuje  hmotný majetok (okrem zásob ) zaradený dňom 01. 01. 2011 a neskôr  mesiacom zaradenia do majetku. Pri majetku zaradenom pred rokom 2011 účtovná jednotka pokračuje v doterajšom  spôsobe odpisovania.    

Hmotný majetok, ktorého obstarávacia  cena  je  rovná  sume 1 700 EUR alebo  je  nižšia  a  ktorý  sa účtovná jednotka rozhodne  evidovať, zúčtuje  pri obstaraní priamo do nákladov na príslušný analytický účet 501**** a v podsúvahovej evidencii na príslušný analytický účet 780****, kde ho eviduje až do skončenia jeho používania.  
Hmotný majetok, ktorého obstarávacia cena je rovná sume 1 700 EUR alebo je nižšia a  ktorý účtovná jednotka rozhodne  neevidovať  zúčtuje  priamo do  nákladov na príslušný analytický účet 501**** bez ďalšej evidencie.  

Technické zhodnotenie dlhodobého hmotného majetku nie je technickým zhodnotením, ak neprevyšuje v úhrne za účtovné obdobie sumu 1700 EUR. V priebehu roka  tento majetok účtuje Spoločnosť na účte 042**** a ku koncu roka (alebo ak je to z povahy technického zhodnotenia zrejmé aj skôr) ho podľa celkovej sumy buď preúčtuje do nákladov 501****  alebo priradí k pôvodnému majetku ako technické zhodnotenie.

Dlhodobý hmotný majetok účtovaný na účt. tr. 03 účtovná jednotka neodpisuje – pozemky, umelecké diela a zbierky.

Predpokladaná doba používania, metóda odpisovania a  odpisová sadzba:

	Predpokladaná		Metóda		Ročný	
Názov		doba
používania		    odpisovania		odpis	

Dopravné prostriedky

	4 roky

		Rovnomerná 

		1/4

	

3.	Dlhodobý finančný majetok 
V Spoločnosti sa za dlhodobý finančný majetok považujú cenné papiere a podiely. Ide o cenné papiere a podiely v dcérskych účtovných jednotkách, cenné papiere a podiely v spoločnosti so spoločným rozhodujúcim vplyvom a realizovateľné cenné papiere.
Cenné papiere a podiely Spoločnosť oceňuje pri nadobudnutí obstarávacou cenou, vrátane nákladov súvisiacich s obstaraním, napr. poplatky a provízie maklérom, poradcom, burzám. Súčasťou obstarávacej ceny nie sú úroky z úverov na obstaranie cenných papierov a podielov, kurzové rozdiely. V priebehu obstarávania jednotlivé zložky obstarávacej ceny nakupovaných cenných papierov a podielov účtuje na účte 043 – Obstaranie dlhodobého finančného majetku.
Rozdiel medzi menovitou hodnotou a cenou obstarania je sledovaný na podsúvahových účtoch -  760****

4.	Zásoby
Spoločnosť účtuje spôsobom A účtovania zásob. Spoločnosť nakupované zásoby oceňuje obstarávacou cenou vrátane nákladov súvisiacich s obstaraním, a to dopravné náklady. Úbytok zásob rovnakého druhu Spoločnosť oceňovala metódou FIFO /prvá cena na ocenenie prírastku zásob sa použila ako prvá cena na ocenenie úbytku zásob/.

Drobné pomocné a prevádzkové látky, pre ktoré je charakteristická jednorazová spotreba Spoločnosť účtuje ako spotrebu materiálu na účte  501****.

5.	Pohľadávky
Pohľadávky pri ich vzniku Spoločnosť oceňuje menovitou hodnotou; postúpené pohľadávky  oceňuje obstarávacou cenou, vrátane nákladov súvisiacich s obstaraním. Zníženie ich hodnoty (platobná neschopnosť, omeškanie platieb, významné finančné problémy dlžníka sú dôvodom toho, že pohľadávka z obchodného styku je znehodnotená) Spoločnosť vyjadruje opravnou položkou.
Spoločnosť prehodnocuje ku koncu bežného obdobia výšku  opravných položiek evidovaných v účtovníctve Spoločnosti a na základe  poznania  stavu jednotlivých dlžníkov ako i  miery rizika spresňuje ich výšku. 

6.	Krátkodobý finančný majetok
Pre tento druh majetku Spoločnosť v súčasnosti nemá náplň.   

7.	Finančný majetok

Finančný majetok tvorí v Spoločnosti peňažná hotovosť účtovnej jednotky, ekvivalenty peňažnej hotovosti, najmä ceniny, účty v bankách  ako i  peniaze na ceste.

Peňažné prostriedky a ceniny Spoločnosť oceňuje ich menovitou hodnotou.

8.	Náklady budúcich období a príjmy budúcich období 
Náklady budúcich období a príjmy budúcich období sú  vykazované  vo výške, ktorá je potrebná na dodržanie zásady vecnej a časovej súvislosti s účtovným obdobím.

9.	Rezervy
Rezervy sú záväzky predstavujúce existujúcu povinnosť, ktorá vznikla z minulých udalostí a je pravdepodobné, že v budúcnosti zníži ekonomické úžitky, pričom nie je známa presná výška tohto záväzku. Slúžia na krytie rizík alebo strát z podnikania. Oceňované sú v odhadnutej výške potrebnej na splnenie existujúcej povinnosti k poslednému dňu bežného obdobia.  

10.	Záväzky
Záväzky Spoločnosť pri ich vzniku oceňuje  menovitou hodnotou a pri prevzatí obstarávacou cenou. Ak  pri inventarizácii zistí, že suma záväzkov je iná ako ich výška v účtovníctve, uvedie  záväzky v účtovníctve a v účtovnej závierke v tomto zistenom ocenení. 

11.	Leasing

•	Pre túto časť Spoločnosť nemá obsahovú náplň. 

12.	Cudzia mena
Majetok a záväzky vyjadrené v cudzej mene  Spoločnosť  prepočítava  na eurá referenčným výmenným kurzom určeným  a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu, v účtovnej závierke určeným a vyhláseným v deň, ku ktorému sa zostavuje účtovná závierka. 

Spoločnosť na základe par.52, ods.39 a par.17, ods.17  Zákona  číslo  595/2003 Z. z.  o dani z príjmov zahŕňa kurzové rozdiely do základu dane až pri inkase pohľadávok a úhrade záväzkov.

13.	Výnosy
Vykazované tržby za služby a predaj majetku neobsahujú daň z pridanej hodnoty.

F. Informácie , kTORÉ VYSVETĽUJÚ a DOPĽŇAJÚ SÚVAHU a Výkaz ziskov a strát 

     
1.	Opis podmienených záväzkoch vyplývajúcich zo súdnych rozhodnutí, z poskytnutých záruk, zo všeobecne záväzných právnych predpisov, zo zmlúv o  podriadenom záväzku, z ručenia podľa jednotlivých druhov ručenia a pod.

•	Pre túto časť Spoločnosť nemá obsahovú náplň. 

2.	Opis a hodnota podmienených záväzkov podľa bodu 1) voči spriazneným osobám    

•	Pre túto časť Spoločnosť nemá obsahovú náplň.

3.	Opis a hodnota podmieneného majetku 	    
•	     Pre túto časť Spoločnosť nemá obsahovú náplň.

4.	Významné položky ostatných finančných povinností, ktoré sa nevykazujú v účtovných výkazoch 

•	Pre túto časť Spoločnosť nemá obsahovú náplň (zákonná povinnosť alebo zmluvná povinnosť odobrať určité množstvo produktu, uskutočniť investície a veľké opravy).

5.	Významné položky údajov sledovaných na podsúvahových účtoch
.    Pre túto časť Spoločnosť nemá obsahovú náplň.

G. Informácie o skutočnostiach, ktoré nastali po  
     dni, ku ktorému sa zostavuje účtovná závierka do   
     dňa zostavenia účtovnej závierky

Do dňa zostavenia účtovnej závierky sa nevyskytli žiadne iné  skutočnosti okrem tých, ktoré sú uvedené v poznámkach, ktoré by si vyžadovali ďalšie vykázanie v účtovnej závierke 30. 6. 2024 alebo jej úpravu.